als_Latn dik_Latn sag_Latn
(konica.al)- Kur restoranti ka një “Pamje” uaaau, atëherë gjithçka shijon ndryshe. Me detin përballë, pjatat e shijshme të “Portes”, kështu quhet restoranti ku po drekon stafi i Lifestyle-it të Konica.al, shijojnë dhjetëfish. Sapo serviret vera e bardhë “Pinot Grigio”, një prodhim venecian kësaj here, atmosfera ndryshon. Dyert rrëshqitëse i kemi lënë gjysmë të hapura dhe aroma e detit depërton deri lart në tryezen tonë. Shija e freskët e verës që ngërthen në një, dardhën e pjekur, mollën e verdhë dhe aromën e barit, na e hap oreksin.
Vijojnë pjatat e frutave të detit. Se prandaj kemi ardhur deri ketu. Apo jo?! Pjatanca të stërgjata ovale me karkaleca, gamberi, levrek, të gjitha krudo.
Jodi na ka hapur oreksin. Edhe pjatanca tjetër e skarës ekzekutohet menjëherë, dhe si për çudi, atëherë kur menduam se kishim mbaruar së ngrëni, vendosëm të shtojmë në porosinë tonë edhe një tas të madh me midhje sote e dy porcione spaghetti me fruta deti!
E pranoj që afër detit gjithçka të duket më e mirë, pavarësisht çmimit që mund të ketë pjata. Ky restorant ka nje atmosferë shumë marine dhe kuzhina s’ka të sharë. Një drekë e këndshme, ndaj e falenderuam bujarinë apo kortezinë e ”Tree House Longe”, që na shtroi neve stafit këtë hajë të mrekullueshme! Zoti na i shtoftë!
als_Latn als_Latn als_Latn als_Latn